CELEX: 32022D0734
Language: el
Date: 2022-05-10 00:00:00
Title: Απόφαση (ΚΕΠΠΑ) 2022/734 της Επιτροπής Πολιτικής και Ασφάλειας της 10ης Μαΐου 2022 για την παράταση της εντολής του αρχηγού αποστολής της Ευρωπαϊκής Ένωσης για την επιβολή του κράτους δικαίου στο Κόσοβο (Η ονομασία αυτή χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνωμοδότηση του Διεθνούς Δικαστηρίου σχετικά με τη διακήρυξη της ανεξαρτησίας του Κοσόβου.) (EULEX KOSOVO) (EULEX KOSOVO/1/2022)

13.5.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 136/104
               
            
         ΑΠΟΦΑΣΗ (ΚΕΠΠΑ) 2022/734 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 10ης Μαΐου 2022
         για την παράταση της εντολής του αρχηγού αποστολής της Ευρωπαϊκής Ένωσης για την επιβολή του κράτους δικαίου στο Κόσοβο (*1) (EULEX KOSOVO) (EULEX KOSOVO/1/2022)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
         Έχοντας υπόψη την κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (ΕULEX KOSOVO) (1), και ιδίως το άρθρο 12 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 12 παράγραφος 2 της κοινής δράσης 2008/124/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής της Ευρωπαϊκής Ένωσης για την επιβολή του κράτους δικαίου στο Κόσοβο (EULEX KOSOVO), συμπεριλαμβανομένης της απόφασης διορισμού αρχηγού αποστολής.
                  
               
                     (2)
                  
                  
                     Στις 28 Νοεμβρίου 2019, η ΕΠΑ εξέδωσε την απόφαση (ΚΕΠΠΑ) 2019/1991 (2) για τον διορισμό του κ. Lars-Gunnar WIGEMARK ως αρχηγού αποστολής της EULEX KOSOVO για την περίοδο από την 1η Δεκεμβρίου 2019 έως τις 14 Ιουνίου 2020.
                  
               
                     (3)
                  
                  
                     Στις 3 Ιουνίου 2021, το Συμβούλιο εξέδωσε την απόφαση (ΚΕΠΠΑ) 2021/904 (3) για την τροποποίηση της κοινής δράσης 2008/124/ΚΕΠΠΑ και την παράταση της αποστολής της EULEX KOSOVO έως τις 14 Ιουνίου 2023.
                  
               
                     (4)
                  
                  
                     Στις 10 Ιουνίου 2021, η ΕΠΑ εξέδωσε την απόφαση (ΚΕΠΠΑ) 2021/959 (4) για την παράταση της θητείας του κ. Lars-Gunnar WIGEMARK ως αρχηγού αποστολής της EULEX KOSOVO για την περίοδο έως τις 14 Ιουνίου 2022.
                  
               
                     (5)
                  
                  
                     Ο ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε την παράταση της εντολής του κ. Lars-Gunnar WIGEMARK ως αρχηγού αποστολής της EULEX KOSOVO για την περίοδο από τις 15 Ιουνίου 2022 έως τις 14 Ιουνίου 2023,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εντολή του κ. Lars-Gunnar WIGEMARK ως αρχηγού αποστολής της Ευρωπαϊκής Ένωσης για την επιβολή του κράτους δικαίου στο Κόσοβο (EULEX KOSOVO) παρατείνεται για την περίοδο από τις 15 Ιουνίου 2022 έως τις 14 Ιουνίου 2023.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από τις 15 Ιουνίου 2022.
         
         
            Βρυξέλλες, 10 Μαΐου 2022.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               D. PRONK
            
         
         
            (*1)  Η ονομασία αυτή χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνωμοδότηση του Διεθνούς Δικαστηρίου σχετικά με τη διακήρυξη της ανεξαρτησίας του Κοσόβου.
         
            (1)  ΕΕ L 42 της 16.2.2008, σ. 92.
         
            (2)  Απόφαση (ΚΕΠΠΑ) 2021/1991 της Επιτροπής Πολιτικής και Ασφάλειας, της 28ης Νοεμβρίου 2019, για τον διορισμό αρχηγού αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) (EULEX KOSOVO/2/2019) (ΕΕ L 308 της 29.11.2019, σ. 105).
         
            (3)  Απόφαση (ΚΕΠΠΑ) 2021/904 του Συμβουλίου, της 3ης Ιουνίου 2021, για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κόσοβο (EULEX KOSOVO) (ΕΕ L 197 της 4.6.2021, σ. 114).
         
            (4)  Απόφαση (ΚΕΠΠΑ) 2021/959 της Επιτροπής Πολιτικής και Ασφάλειας, της 10ης Ιουνίου 2021, για την παράταση της θητείας του αρχηγού αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO) (EULEX KOSOVO/1/2021) (ΕΕ L 212 της 15.6.2021, σ. 1).